‘જાણું છું… તમને બધાય ને મારી વાતોનો આજ સુધી ક્યારેય વિશ્વાસ નથી આવ્યો. પણ આજે મારી એક છેલ્લી વાર વાત માની જુઓ. જે માણસ પર તમને આંખો બીડ્યે વિશ્વાસ હોય એના ચમત્કારિક પ્રવાહી પર પણ તમને વિશ્વાસ હોવાનો જ ! તો કહો આ સાધુને, નાંખે એના હાથ કરમંડલમાં, અને સાબિત કરે પોતાની બેગુનાહી !’ અને એ સાથે બાવો મારી તરફ ધસ્યો, પણ વખત સાચવી લેતા મેં ડાંગ આડે લાવી દીધી… મન તો ઘણુંય હતું કે એ જ ડાંગ એના પડખામાં દઈ એના હાંજા ગગડાવી મુકું. પણ હાલ બનેલી બાજી બગડે તેવું કંઈ કરવું પોસાય તેમ ન હતું. અને ગામલોકો વચ્ચે ચાલેલી ઉગ્ર ચર્ચાઓ, દલીલો જોતાં અમારો ટેબ્લો બરાબર પાર પડ્યો જણાતો હતો !